68. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 2700/474 της 5 Απρ./24 Μαΐου  1977 (ΦΕΚ Β΄ 473) Περί μέσων τεκμαρτών τιμών των εισαγομένων στη χώρα επιβατικών αυτοκινήτων, προς διαμόρφωση της δασμολογητέας αξίας αυτών. Έχοντας υπόψη: 1.Τις διατάξεις του άρθρ. 13 του Νόμ. 398/1976 «περί δασμολογητέας αξίας των εμπορευμάτων, βάσει των οποίων, δύναται ο Υπουργός των Οικονομικών να καθορίζει με απόφασή του μέσες τεκμαρτές τιμές των εισαγομένων στη Χώρα εμπορευμάτων, προς διαμόρφωση της δασμολογητέας αξίας αυτών. 2.Τις διατάξεις του άρθρ. 6 του Νόμ. 363/1976 «περί διαρρυθμίσεως των επί των αυτοκινήτων ιδιωτικής χρήσεως επιβαλλομένων φόρων» βάσει, των οποίων εξουσιοδοτείται ο υπουργός των Οικονομικών να συνιστά ειδικόν όργανον για τον έλεγχο της κανονικής τιμής των εισαγομένων στη χώρα επιβατικών αυτοκινήτων. 3.Το από 22.4.1977 πρακτικό της συσταθείσης κατ’ εφαρμογήν των ανωτέρω διατάξεων του Νόμ. 363/76, Επιτροπής το περιεχόμενον του οποίου έχει ως κατωτέρω: «Η Επιτροπή λαβούσα υπόψη της: 1)Τις διατάξεις της αριθ. Δ. 7867/13.12.1976 υπουργικής αποφάσεως με τις οποίες αυτή καθίσταται αρμοδία για τον έλεγχο της κανονικής τιμής των εισαγομένων στη χώρα επιβατικών αυτοκινήτων. 2.Τις διατάξεις του Νόμ. 398/1976 «περί δασμολογητέας αξίας των εμπορευμάτων» από τις οποίες προκύπτει: Ότι η δασμολογητέα αξία των εισαγομένων εμπορευμάτων, καθορίζεται επί τη βάσει της κανονικής τιμής αυτών ήτοι της τιμής η οποία θεωρείται ότι μπορεί να επιτευχθεί, για τα εμπορεύματα αυτά επί πωλήσεως η οποία συντελείται υπό συνθήκες πλήρους συναγωνισμού μεταξύ αγοραστού και πωλητού ανεξαρτήτου του ενός από τον άλλο (άρθρ. 1). Ότι οι τιμές που επιτυγχάνονται από τους αποκλειστικούς εισαγωγείς θεωρούνται κατ’ αρχή ως μη κανονικές, λόγω της υφισταμένης συμβατικής σχέσεως μεταξύ των συναλλασσομένων εξ αιτίας της οποίας δεν υπάρχουν οι συνθήκες του πλήρους συναγωνισμού (άρθρ. 2), και ότι οι τιμές αυτές πρέπει να προσαυξάνονται ώστε να διαμορφωθούν στο επίπεδο που προσφέρονται σε κάθε ανεξάρτητο αγοραστή (άρθρ. 9). Ότι το ποσό ή ποσοστό με το οποίο θα πρέπει να προσαυξάνεται κατά τα ανωτέρω η πληρωθείσα ή πληρωτέα τιμή (τιμολογιακή υπό του αποκλειστικού εισαγωγέως, για να προσαρμοσθεί στο κανονικό επίπεδο, προκύπτει είτε αμέσως από την σύγκριση της τιμής αυτής με εκείνη που προσφέρεται σε  κάθε ανεξάρτητο αγοραστή, είτε εμμέσως δια του συνυπολογισμού των δαπανών που πραγματοποιεί ο αγοραστής για λογ/σμό και προς το συμφέρον του πωλητή. 3.Τις διατάξεις του άρθρ. 13 του Νόμ. 398/76 βάσει των οποίων μπορεί να καθορίζονται μέσες τεκμαρτές αξίες ορισμένων εισαγομένων εμπορευμάτων. 4.Τις διατυπώσεις που έκανε η ίδια η Επιτροπή, ύστερα από επισταμένη μελέτη, σχετικά με τον τρόπο εμπορίας και διαμορφώσεως των τιμών πωλήσεως των επιβατικών αυτοκινήτων και από τις οποίες προκύπτει: ότι τα εργοστάσια κατασκευής αυτοκινήτων δεν προσφέρουν, κατά κανόνα, τα αυτοκίνητά τους σε μεμονωμένους αγοραστάς του εσωτερικού ή εξωτερικού, αλλά διαθέτουν αυτά μέσω ενός οργανωμένου δικτύου διανομής το οποίον αποτελείται προκειμένου μεν περί διαθέσεως εις την εσωτερικήν αγοράν, από τους κατά τόπους διανομείς (DEALERS ή CONCESSIONNAIRES), προκειμένου δε περί διαθέσεως εις το εξωτερικό, από τους αποκλειστικούς αντιπροσώπους ή εισαγωγείς, ότι από τους ανωτέρω κατά τόπους διανομείς του εσωτερικού (DEALERS ή CONCESSIONNAIRES), μπορεί να προμηθεύεται αυτοκίνητα κάθε ανεξάρτητος αγοραστής ή έμπορος του είδους, του εσωτερικού ή εξωτερικού, ότι οι τιμές πωλήσεως των αυτοκινήτων από τους διανομείς του εσωτερικού (DEALERS ή CONCESSIONNAIRES), είναι προκαθορισμένες υπό του εργοστασίου και αποτελούνται από το κόστος κατασκευής του αυτοκινήτου, το κέρδος του εργοστασίου, το κέρδος του διανομέως του εσωτερικού (DEALERS ή CONCESSIONNAIRES) και τα σχετικά έξοδα που γίνονται είτε απ’ ευθείας από το εργοστάσιο, είτε από τους διανομείς για λογαριασμό αυτού, προς κάλυψη των δαπανών για τη διάδοση και εξυπηρέτηση του αυτοκινήτου στο εσωτερικό, της χώρας κατασκευής (διαφημίσεις, έξοδα εκθέσεως και λοιπές δαπάνες MARKETING), ότι οι ανωτέρω τιμές προκειμένου περί αγοραστών του εσωτερικού της χώρας κατασκευής επιβαρύνονται και δια των οικείων εσωτερικών φόρων, ενώ προκειμένου περί αγοραστών του εξωτερικού δεν επαυξάνονται δι’ αυτών των φόρων και αποτελούν την LIST EXPORT PRICE, ότι εις το ύψος της τιμής αυτής LIST EXPORT PRICE, προσφέρουν οι διανομείς του εσωτερικού (DEALERS ή CONCESSIONNAIRES) επιβατικά αυτοκίνητα σε κάθε ανεξάρτητο αγοραστή ενώ προκειμένου περί πωλήσεως περισσοτέρων του ενός αυτοκινήτων εις μικρεμπόρους του είδους, παρέχουν εκ της τιμής αυτής, λόγω επιπέδου συναλλαγής, εις βάρος του κέρδους των, μία έκπτωση κυμαινομένη, ως προκύπτει, εκ των υπόψη της Επιτροπής σχετικών στοιχείων από 4-7%, ότι οι τιμές πωλήσεως των αυτοκινήτων υπό των εργοστασίων κατασκευής αυτών εις τους αποκλειστικούς εισαγωγείς, της χώρας μας εμφανίζουν μία προς τα κάτω απόκλιση, έναντι της LIST EXPORT PRICE κυμαινομένη μεταξύ του 15-60%, η οποία οφείλεται, ως προέκυψε από την (Μετά την σελ. 226,514) Σελ. 226,515 Τεύχος 657-Σελ. 15 - 446 Επιβολή Τελωνιακών Δασμών 30.Β.β.68 επεξεργασία των οικείων στοιχείων, εις το ότι οι τιμές που γίνονται στους αποκλειστικούς εισαγωγείς, το μεν δεν περιλαμβάνουν το κέρδος των διανομέων του εσωτερικού (DEALERS ή CONCESSIONNAIRES), το δε έχουν σε πολλές περιπτώσεις μειωθεί, δι’ υποτιμολογήσεων ή ειδικών εκπτώσεων που παρέχουν για λόγους εμπορικής πολιτικής, μόνον σ’ αυτούς τα εργοστάσια κατασκευής. Ότι οι ειδικές αυτές εκπτώσεις και στην περίπτωση ακόμη που είναι πραγματικές δεν δύναται, από πλευράς διαμορφώσεως της κανονικής τιμής να γίνουν αποδεκτές, καθόσον ρητώς ορίζεται από τις διατάξεις του Νόμ. 398/76 η αναπροσαρμογή της πληρωθείσης ή πληρωτέας από τους αποκλειστικούς εισαγωγείς τιμής προκειμένου να εξαλειφθούν από αυτή οι ειδικές εκπτώσεις και λοιπές μειώσεις που παρέχονται μόνο σ’ αυτούς για να διαμορφωθεί στο επίπεδο της τιμής του ανεξαρτήτου αγοραστού, ότι σύμφωνα με τα ανωτέρω και τις διατάξεις του νόμ. 398/76 η μόνη απόκλιση που δικαιολογείται μεταξύ της κανονικής τιμής του αποκλειστικού εισαγωγέα και της κανονικής τιμής του ανεξαρτήτου αγοραστή (LIST EXPORT PRICE) είναι το ποσοστό του περιλαμβανομένου στην τελευταία κέρδους του διανομέως του εσωτερικού (DEALERS ή CONCESSIONNAIRES), ανερχομένου κατά μέσο όρο εκ των υπόψη της Επιτροπής σχετικών, εις 17,5%. 5.Το γεγονός, ότι σύμφωνα με τις ανωτέρω διαπιστώσεις της Επιτροπής η τιμή πωλήσεως των επιβατικών αυτοκινήτων είναι κατά κατηγορία αγοραστή: α)Δια τον μεμονωμένο αγοραστή η τιμή LIST EXPORT PRICE. β)Για τους αποκλειστικούς εισαγωγείς, η αυτή τιμή LIST EXPORT PRICE μετ’ αφαίρεση του ενσωματωμένου σ’ αυτήν κέρδους του μεταπωλητού του εσωτερικού (DEALERS ή CONCESSIONNAIRES) ανερχομένου κατά τα ανωτέρω σε ποσοστό 17,5%. γ)Για τους εμπόρους, τους προμηθευομένους, ύστερα από μεσολάβηση του αποκλειστικού εισαγωγέα αυτοκίνητα απ’ ευθείας από το εργοστάσιο κατασκευής των, η αυτή κανονική τιμή του αποκλειστικού εισαγωγέα, αυξανομένη κατά το ποσοστό της λαμβανομένης από τον τελευταίο δια την μεσολάβησή του προμήθειας ανερχομένης κατά μέσο όρο βάσει των υπόψη της Επιτροπής σχετικών στοιχείων σε 10%. δ)Για τους εμπόρους τους προμηθευομένους αυτοκίνητα από τους διανομείς του εσωτερικού (DEALERS ή CONCESSIONNAIRES), η αυτή κανονική τιμή του αποκλειστικού εισαγωγέα αυξανομένη κατά το ποσοστό του κέρδους που πραγματοποιεί συνήθως ο διανομέας του εσωτερικού (DEALER ή CONCESSIONNAIRE), (17,5%) αφού Σελ. 226,516 Τεύχος 657-Σελ. 16 αφαιρεθεί εξ αυτού η έκπτωσις που παρέχει κατά τα ανωτέρω, ο τελευταίος εις τον έμπορο, λόγω επιπέδου συναλλαγής το ποσοστό της οποίας ανέρχεται κατά μέσο όρο, εκ των υπόψη της Επιτροπής σχετικών στοιχείων σε 5,5%, αποφαίνεται: 6.«Ότι κατά τον έλεγχο της κανονικότητας της τιμής των εισαγομένων στη χώρα επιβατικών αυτοκινήτων, θα λαμβάνεται υπόψη η λιανική τιμή εξαγωγής (LIST EXPORT PRICE) των ίδιων αυτοκινήτων στη χώρα της κατασκευής αυτών, ότι η υπό των εισαγωγέων δηλουμένη κατά τον τελωνισμό ως πληρωθείσα ή πληρωτέα τιμή (τιμολογιακή τιμή), θα γίνεται αποδεκτή εφ’ όσον κατά τον έλεγχον τούτο, διαπιστούται ότι η τιμή αυτή είναι ίση ή μεγαλύτερη: α)Με τη LIST EXPORT PRICE αν πρόκειται για μεμονωμένη από ιδιώτη εισαγωγή), β)Με το 82,5% της LIST EXPORT PRICE αν πρόκειται για αποκλειστικό εισαγωγέα), γ)Με την ανωτέρω τιμή του αποκλειστικού εισαγωγέα προσηυξημένη κατά 10% αν πρόκειται για έμπορο (μη αποκλειστικό εισαγωγέα) προμηθευόμενο ύστερα από μεσολάβηση του αποκλειστικού εισαγωγέα αυτοκίνητα απ’ ευθείας από το εργοστάσιο κατασκευής των και δ)Με την αυτή τιμή του αποκλειστικού εισαγωγέα προσηυξημένη κατά 12% αν πρόκειται για έμπορο προμηθευόμενο αυτοκίνητα από τους διανομείς του εσωτερικού (DEALERS ή CONCESSIONNAIRES), ότι, εφ’ όσον διαπιστούται ότι η τιμολογιακή τιμή υπολείπεται των ανωτέρω ελαχίστων ορίων θα προσαρμόζεται ανάλογα για να συμπέσει με αυτά μη δυναμένης όμως στις δύο τελευταίες περιπτώσεις να υπερβεί, μετά τις σχετικές προσαυξήσεις (10% ή 12%) την LIST EXPORT PRICE, ότι η εκ της εφαρμογής των ανωτέρω, καθοριζομένη κανονική τιμή δεν μπορεί σε καμμιά περίπτωση να είναι μικρότερη της μέχρι σήμερα διαμορφουμένης όμοιας και ότι για την ευχέρεια του ελέγχου προς διαφύλαξη του όρου τούτου, δύναται να συγκρίνεται η υπό των αποκλειστικών εισαγωγέων δηλουμένη τιμολογιακή τιμή προς το 75% LIST EXPORT PRICE και μετά την αποδοχή της (αν είναι μεγαλύτερη του ποσοστού τούτου) ή την κατάλληλο προσαρμογή της (αν υπολείπεται αυτού) να προσαυξάνεται ως και σήμερα κατά 10%. Περαιτέρω, η τιμή αυτή του αποκλειστικού εισαγωγέα, θα πρέπει προκειμένου περί εισαγωγέων-εμπόρων να προσαυξάνεται κατά 10% ή 12% κατά τα ανωτέρω, ότι η κανονική τιμή των εξ Ανατολικών χωρών εισαγομένων επιβατικών αυτοκινήτων μέχρις ολοκληρώσεως υπό της Επιτροπής της ερεύνης σχετικά με τον τρόπο εμπορίας και διαμορφώσεως των τιμών πωλήσεως αυτών, θα εξακολουθήσει να καθορίζεται ως μέχρι σήμερα, αποφασίζουμε: Καθορίζουμε ως μέσες τεκμαρτές αξίες των εισαγομένων στη χώρα επιβατικών αυτοκινήτων προς διαμόρφωση της δασμολογητέας αξίας αυτών τις εις την ανωτέρω παρ. 6 του Πρακτικού της Επιτροπής, αναφερόμενες κατά κατηγορία εισαγωγέων τιμές. - 447 30.Β.β.68 Επιβολή Τελωνιακών Δασμών 